આમ તો શહેર ભાજપમાં આજથી સંરચનાનું કામ હાથ પર લેવાનું હતું. આજે અને આવતીકાલ એમ બે દિવસમાં શહેરના તમામે તમામ ૪૮ વોર્ડના પ્રમુખની વરણી કરી દેવાની હતી. જોકે શહેર પ્રમુખ બનવા માટે મહત્વાકાંક્ષીઓમાં અંદરખાનેથી હોડ જામી હોઇ પ્રદેશ હાઇકમાંડનો કાર્યક્રમ ખોરવાઇ ગયો છે. હજુ સુધી એક પણ વોર્ડમાં પ્રમુખની સર્વસંમતિથી પસંદગી કરી શકાઇ નથી. જે-તે વોર્ડમાં પ્રમુખની વરણી બાબતે બેઠકના દોર ચાલે છે, પરંતુ કોઇ એકના નામ પર સર્વસંમતિના મામલે કોઇ પ્રગતિ થઇ નથી.